แนวโน้มหุ้นลุ้นรีบาวน์หลังร่วงแรง
นักวิเคราะห์ คาด ตลาดหุ้นไทยลุ้นรีบาวน์หลังร่วงแรงติดตามผลเลือกตั้งในอิตาลี
22 ก.พ. 2556

นักวิเคราะห์ คาด ตลาดหุ้นไทยลุ้นรีบาวน์หลังร่วงแรงติดตามผลเลือกตั้งในอิตาลี
นายอดิศักดิ์ ผู้พิพัฒน์หิรัญกุล นักกลยุทธการลงทุน บล.ธนชาต กล่าวว่า ตลาดไทยหุ้นเช้านี้มองว่าน่าจะรีบาวน์ได้ แต่อาจจะไม่ได้ขึ้นไปแรงมากหลังจากที่วานนี้ดัชนีปรับตัวลงไปแรง 
เนื่องจากสัปดาห์นี้จะเป็นช่วงวันหยุดระยะยาว มองว่านักลงทุนติดตามผลการเลือกตั้งทั่วไปของประเทศอิตาลีที่จะมีขึ้นในวันที่ 24 และ 25 ก.พ.โดยหากนายมาริโอ มอนติ ได้ มองว่าจะเป็นผลบวกต่อตลาดมากกว่า และรอดูการเจรจาเรื่องการตัดการใช้จ่ายของสหรัฐ ในสัปดาห์หน้าที่น่าจะมีความชัดเจนในทั้งสองเรื่องนี้ออกมา 
พร้อมทั้งให้แนวรับที่ 1,520-1,525 จุด ส่วนแนวต้านที่ 1,535 จุด